b"\n_START_ARTICLE_\nJoan Petit (can\xc3\xa7\xc3\xb3)\n_START_SECTION_\nOrigen de la can\xc3\xa7\xc3\xb3\n_START_PARAGRAPH_\nEn Joan Petit \xc3\xa9s un personatge molt conegut a la hist\xc3\xb2ria popular occitana. La can\xc3\xa7\xc3\xb3 deu el seu origen a Joan Petit, un pag\xc3\xa8s occit\xc3\xa0 que el 1643, a Vilafranca de Roergue, va capitanejar la Revolta dels Crocants de Roergue contra el rei de Fran\xc3\xa7a Llu\xc3\xads XIV. Quan va ser capturat, va ser condemnat al suplici de la roda. La can\xc3\xa7\xc3\xb3 infantil coneguda avui \xc3\xa9s el resultat de l'evoluci\xc3\xb3 d'aquesta hist\xc3\xb2ria i \xc3\xa9s per aquesta ra\xc3\xb3 que en la can\xc3\xa7\xc3\xb3 se citen les diferents parts del cos, car la tortura de la roda mutilava progressivament el condemnat._NEWLINE_Si b\xc3\xa9 en la melodia catalana la lletra ha perdut pr\xc3\xa0cticament les connotacions que la van inspirar, a Occit\xc3\xa0nia es continua utilitzant una lletra que recorda perfectament els fets en diferents versions."